O **Ούρος Τζούρτζεβιτς** (κυριλλικά: *Урош Ђурђевић*, λατινικά: *Uroš Đurđević*, 2 Μαρτίου 1994 -) είναι Μαυροβούνιος επαγγελματίας ποδοσφαιριστής, ο οποίος αγωνίζεται ως επιθετικός στη Σπόρτινγκ Χιχόν.

Οι ελπιδοφόρες του εμφανίσεις με την Ραντ και τη Σερβία U19, κέντρισαν το ενδιαφέρον αρκετών ευρωπαϊκών ομάδων, με επόμενό του σταθμό την ολλανδική Φίτεσε, τον Ιανουάριο του 2014. Εκεί δεν κατάφερε να ανταποκριθεί στις προσδοκίες των Ολλανδών, κι έτσι τον Αύγουστο του 2015, μετακινήθηκε στην ιταλική Παλέρμο. Εκεί, ένας τραυματισμός τον άφησε πίσω, κι αυτό είχε ως αποτέλεσμα την επιστροφή του στη Σερβία, τον Αύγουστο του 2016, αυτή τη φορά στην Παρτιζάν, όπου σκόραρε 35 γκολ, σε 45 επίσημους αγώνες.

Σε διεθνή επίπεδο ο Τζούρτζεβιτς ήταν μέλος της Εθνικής Σερβίας U19, στο Ευρωπαϊκό πρωτάθλημα ποδοσφαίρου U19 του 2012 και του 2013, με το τελευταίο να το κερδίζει κιόλας. Είναι επίσης ο πρώτος σκόρερ της ιστορίας της Εθνικής Σερβίας U21, έχοντας πετύχει 16 γκολ σε 30 εμφανίσεις του.

Συλλογική καριέρα
-----------------

### Πρώιμα χρόνια

Τα πρώτα του βήματα τα έκανε το 1999, στην Obrenovac, έως και το 2005, όπου εντάχθηκε στις ακαδημίες του Ερυθρού Αστέρα. Κατόπιν αγωνίστηκε για λίγο καιρό και στις ακαδημίες της ΟΦΚ Βελιγραδίου, πριν πάει στις ακαδημίες της Ραντ, όπου αγωνίστηκε έως και το 2011.

### Ραντ

Ο Τζούρτζεβιτς έκανε το ντεμπούτο του με την πρώτη ομάδα της Ραντ, στις 28 Αυγούστου του 2011, όταν προπονητής τότε της ομάδας ήταν ο Σλάβκο Πέτροβιτς. Είχε μπει ως αλλαγή τότε στη θέση του Λούκα Μιλιβόγιεβιτς, σε ένα ματς κόντρα στην Σλομπόντα Ούζιτσε, από την οποία είχαν γνωρίσει την ήττα με 1-2. Την πρώτη του χρονιά εκεί αγωνίστηκε σε επτά αγώνες πρωταθλήματος όλες ως αλλαγή.

Στις 17 Νοεμβρίου του 2012, σκόραρε και το πρώτο του επαγγελματικό γκολ για τη Ραν, δίνοντας και τη νίκη παράλληλα στην ομάδα του με σκορ 1-0, κόντρα στην Χάιντουκ Κούλα. Τη σεζόν 2012-13 πέτυχε συνολικά 9 γκολ στο πρωτάθλημα και υπό τις οδηγίες του Μάρκο Νίκολιτς, η Ραντ τερμάτισε στη μέση του βαθμολογικού πίνακα. Παρά τις πολλές φήμες έμεινε μέχρι και το τέλος του χρόνου στη σερβική ομάδα.

### Φίτεσε

Τον Ιανουάριο του 2014, ο Τζούρτζεβιτς, εντάχθηκε στην ολλανδική Φίτεσε, παίρνοντας και το νούμερο 9. Το ντεμπούτο του στην Ερεντιβίζιε το έκανε στις 7 Φεβρουαρίου του 2014, όταν μπήκε ως αλλαγή στο 88ο λεπτό στη θέση του Λούκας Πιαζόν, σε ένα ματς που είχε λήξει 0-0 κόντρα στην ΑΝΤΟ Ντεν Χάαχ. Κατά τη διάρκεια αυτής της σεζόν πραγματοποίησε άλλες πέντε συμμετοχές στο ολλανδικό πρωτάθλημα, χωρίς όμως να πετύχει κάποιο γκολ.

Στις 30 Ιουλίου του 2014, ο Τζούρτζεβιτς πέτυχε το πρώτο του ανεπίσημο γκολ με τη Φίτεσε, σε ένα φιλικό που είχε ηττηθεί από την Τσέλσι με σκορ 1-3. Και την επόμενη σεζόν δεν είχε βρει θέση βασικού, παρά το γεγονός ότι αγωνιζόμενος στις ρεζέρβες πετύχαινε αρκετά γκολ. Την 1 Φεβρουαρίου του 2015, δύο λεπτά μετά την είσοδό του στον αγώνα, πέτυχε το μοναδικό γκολ της αναμέτρησης κόντρα στον Άγιαξ. Το γκολ αυτό είχε συγκριθεί με ένα τέρμα που είχε πετύχει το 2002, ο Ντένις Μπέργκαμπ. Στις 14 Αυγούστου του 2015, οι δύο πλευρές συμφώνησαν να λυθεί η συνεργασία τους.

### Παλέρμο

Στις 18 Αυγούστου του 2015, ο Τζούρτζεβιτς, υπέργαψε συμβόλαιο με την ιταλική Παλέρμο. Το ντεμπούτο του στη Σέριε Α συνδυάστηκε και με γκολ, ερχόμενος από τον πάγκο, σε ένα ματς που είχε λήκει 2-2, κόντρα στην Κάρπι, στις 13 Σεπτεμβρίου του 2015. Παρόλα αυτά, στη δεύτερη του συμμετοχή με την Παλέρμο τραυματίστηκε στον αστράγαλο, σε έναν αγώνα κόντρα στη Μίλαν, στο Σαν Σίρο, στις 19 Σεπτεμβρίου του 2015. Στις 12 Δεκεμβρίου του 2015, επέστρεψε. Και αγωνίστηκε ως αλλαγή στη θέση του Αλμπέρτο Τζιλαρντίνο, σε ένα ματς που είχε λήξει 4-1 υπέρ της Παλέρμο, κόντρα στη Φροζινόνε Κάλτσιο. Το δεύτερο και τελευταίο του τέρμα στη Σέριε Α το πέτυχε στις 7 Φεβρουαρίου του 2016, κόντρα στη Σασσουόλο. Συνολικά συμμετείχε σε 14 αγώνες πρωταθλήματος.

### Παρτιζάν

#### 2016–2017

Στις 22 Αυγούστου του 2016, ο Τζούρτζεβιτς, επαναπατρίστηκε για λογαριασμό της Παρτιζάν, υπογράφοντας συμβόλαιο τριετούς διάρκειας. Το ντεμπούτο το έκανε στις 27 Αυγούστου, ως αλλαγή, στη θέση του Βαλέρι Μπόγινοφ, σε έναν αγώνα κόντρα στη Ραντ, που έληξε 4-0. Στις 21 Σεπτεμβρίου, πέτυχε το πρώτο του γκολ με τη φανέλα της Παρτιζάν, ενώ ακολούθησε άλλο ένα στον ίδιο αγώνα, κόντρα στη Νάπρεντακ Κρούσεβατς, για το Κύπελλο Σερβίας. Στις 2 Οκτωβρίου του 2016, πέτυχε και το πρώτο του γκολ στο πρωτάθλημα, σε ένα ματς που είχε λήξει 3-1, κόντρα στην Mladost Lučani.

Στις 11 Δεκεμβρίου του 2016, πέτυχε και το πρώτο του χατ-τρικ, κόντρα στην Τσουκαρίτσκι, σε ένα ματς που έληξε 3-1. Το πρώτο γκολ σε αυτόν τον αγώνα το πέτυχε το 10ο δευτερόλεπτο, κάνοντάς το το γρηγορότερο γκολ στην ιστορία του σερβικού πρωταθλήματος. Στις 4 Μαρτίου του 2017, σκόραρε και το πρώτο του τέρμα στο μεγάλο ντέρμπι της Σερβίας Ερυθρού Αστέρα εναντίον Παρτιζάν. Το τελικό σκορ ήταν 1-1, ισοφαρίζοντας στο 88ο λεπτό και παίρνοντας την ισοπαλία μέσα στην έδρα του Ερυθρού Αστέρα.

Το τέλος της σεζόν τον βρήκε πρώτο σκόρερ του πρωταθλήματος, έχοντα σκοράρει 24 γκολ, ενώ μαζί με τον Λεονάρντο ήταν οι σπουδαιότεροι παίχτες της Παρτιζάν, βοηθώντας την να πανηγυρίσει το πρωτάθλημα. Οι εμφανίσεις του τον οδήγησαν στη βράβευσή του ως τον σπουδαιότερο παίχτη της σεζόν. Πέρα από αυτά τα 24 γκολ, πέτυχε άλλα δύο στο Κύπελλο, το οποίο το κατέκτησαν κι αυτό, πανηγυρίζοντας τελικά το νταμπλ.

#### 2017–2018

Στις 11 Ιουλίου του 2017, ο Τζούρτζεβιτς πέτυχε και το πρώτο του γκολ στην Ευρώπη, κόντρα στην Μπούντουτσνοστ Ποντγκόριτσα, σε ένα ματς που είχε λήξει 2-0. Παράλληλα, συνέχισε να σκοράρει και στο σερβικό πρωτάθλημα, κόντρα στην ευρεία νίκη της Παρτιζάν κόντρα στην Μάτσβα Σάμπατς, με τελικό σκορ 6-1. Στις 2 Αυγούστου πέτυχε κι άλλο ευρωπαϊκό τέρμα στο 85ο λεπτό ισοφαρίζοντας τον Ολυμπιακό στο Καραϊσκάκης, 2-2, χωρίς όμως να καταφέρει να περάσει στην επόμενη φάση του Τσάμπιονς Λιγκ, αφού στο πρώτο αγώνα είχαν ηττηθεί με σκορ 1-3. Κατόπιν, βοήθησε την ομάδα του να περάσει στου ομίλους του Europa League, σκοράροντας κόντρα στη Βιντεοτόν, σε ένα ματς που έληξε 4-0. Τον Αύγουστο του 2017, αποχώρησε από την ομάδα του Βελιγραδίου πετυχαίνοντας συνολικά 35 γκολ σε 45 συνολικά επίσημους αγώνες.

### Ολυμπιακός Πειραιώς

Στις 30 Αυγούστου του 2017, η ΠΑΕ Ολυμπιακός ανακοίνωσε την απόκτηση του Σέρβου επιθετικού, χωρίς να κάνει γνωστές τις λεπτομέρειες του συμβολαίου. Ωστόσο, γίνεται λόγος ότι η απόκτησή του κόστισε μεταξύ 2.5 και 3 εκατομμύρια ευρώ με το συμβόλαιο να είναι τετραετούς διάρκειας και με την Παρτιζάν να διατηρεί ένα 15% σε πιθανή μεταπώληση.

#### 2017–2018

Στις 9 Σεπτεμβρίου του 2017 έκανε και το ντεμπούτο του με τη φανέλα του Ολυμπιακού, σε ένα ματς που ξεκίνησε βασικός, κόντρα στην Ξάνθη, με τελικό σκορ 1-1. Στις 12 Σεπτεμβρίου του ίδιους έτους πραγματοποίησε και το ντεμπούτο του στο Τσάμπιονς Λιγκ ως βασικός κόντρα στη Σπόρτινγκ Λισαβόνας, στην πρεμιέρα του, σε ένα ματς που ο Ολυμπιακός γνώρισε την ήττα με με σκορ 2-3. Στις 16 Σεπτεμβρίου του ίδιου έτους, στον δεύτερο αγώνα του, στη Σούπερ Λιγκ, πέτυχε και το πρώτο του γκολ, με πέναλτι, στις καθυστερήσεις, σε έναν αγώνα κόντρα στον Αστέρα Τρίπολης, με τελικό σκορ 1-1.

Στις 10 Ιανουαρίου του 2018, ο Σέρβος επιθετικός, αναδείχθηκε καλύτερος παίχτης σε έναν αγώνα κόντρα στον Πλατανία, με τελικό σκορ 2-0, για το Κύπελλο Ελλάδας, πετυχαίνοντας και δύο γκολ.

Διεθνής καριέρα
---------------

### Εθνική Σερβίας Νέων

Αρχικά, ο Τζούρτζεβιτς, εκπροσώπησε την Εθνική Σερβίας U19, στο Ευρωπαϊκό πρωτάθλημα ποδοσφαίρου U19 του 2012. Κατόπιν την εκπροσώπησε και στο πρωτάθλημα του 2013. Σε εκείνη τη διοργάνωση ήταν ένας από τους σπουδαιότερους παίχτες της ομάδας, ενώ πέτυχε και τέρματα. Η ομάδα του έφτασε έως και τον τελικό, στον οποίον επικράτησε κόντρα στη Γαλλία, κερδίζοντας την 1-0, κατακτώντας έτσι το τρόπαιο.

Στις 22 Μαρτίου του 2013, ο παίχτης έκανε το ντεμπούτο του με την Εθνική Σερβίας U21, σε ένα φιλικό κόντρα στην Ολλανδία, στο οποίο τελικά ηττήθηκε 1-2. Το πρώτο του γκολ το πέτυχε στις 14 Αυγούστου του 2013, κόντρα στη Βόρεια Μακεδονία, με τελικό σκορ 4-1. Κατόπιν έγινε μόνιμο στέλεχος της U21.

Στα προκριματικά για το Ευρωπαϊκό πρωτάθλημα ποδοσφαίρου U21 του 2017, ο Τζούρτζεβιτς κατέληξε να είναι ο πρώτος σκόρερ της ομάδας, πετυχαίνοντας 9 τέρματα, ενώ υπήρξε και αρχηγός της για αρκετούς αγώνες. Μάλιστα στον τελευταίο αγώνα των προκριματικών πέτυχε και χατ-τρικ, κόντρα στη Σλοβενία. Κατόπιν, ο Νένταντ Λαλάτοβιτς τον κάλεσε και στην Εθνική Σερβίας U23. Εκεί σκόρερ στον δεύτερο αγώνα των ομίλων κόντρα στη Βόρεια Μακεδονία, με τελικό σκορ 2-2. Ουσιαστικά η κόκκινη κάρτα που πήρε στις 23 Ιουνίου του 2017, κόντρα στην Ισπανία, ήταν και ο τελευταίος του αγώνας με τις ομάδες νέων.

### Εθνική Σερβίας

Στις 9 Μαρτίου του 2017, δέχτηκε κλήση για πρώτη φορά στην Εθνική Σερβίας ανδρών, ώστε να αγωνιστεί κόντρα στη Γεωργία για τα Προκριματικά Παγκοσμίου Κυπέλλου Ποδοσφαίρου 2018. Τελικά, όμως, δεν αγωνίστηκε, ενώ η ομάδα του επικράτησε 3-1.

Προσωπική ζωή
-------------

Ο Τζούρτζεβιτς γεννήθηκε στις 2 Μαρτίου του 1994, στο Βελιγράδι της Γιουγκοσλαβίας. Ο μικρότερος του αδελφός του Κρίστιαν Τζούρτζεβιτς είναι κι αυτός ποδοσφαιριστής.

Στατιστικά
----------

* Έως και τις 30 Ιανουαρίου 2018.

### Σύλλογοι

| Σύλλογος | Σεζόν | Πρωτάθλημα | Κύπελλο | Ευρώπη | Συνολικά |
| --- | --- | --- | --- | --- | --- |
| Εμφανίσεις | Γκολ | Εμφανίσεις | Γκολ | Εμφανίσεις | Γκολ | Εμφανίσεις | Γκολ |
| Ραντ | 2011–12 | 7 | 0 | 0 | 0 | 0 | 0 | 7 | 0 |
| 2012–13 | 23 | 9 | 2 | 0 | — | 25 | 9 |
| 2013–14 | 11 | 2 | 1 | 0 | — | 12 | 2 |
| Συνολικά | 41 | 11 | 3 | 0 | 0 | 0 | 44 | 11 |
| Φίτεσε | 2013–14 | 6 | 0 | 0 | 0 | 0 | 0 | 6 | 0 |
| 2014–15 | 18 | 1 | 1 | 0 | — | 19 | 1 |
| 2015–16 | 1 | 0 | 0 | 0 | 1 | 0 | 2 | 0 |
| Σύνολικά | 25 | 1 | 1 | 0 | 1 | 0 | 27 | 1 |
| Παλέρμο | 2015–16 | 14 | 2 | 0 | 0 | — | 14 | 2 |
| Συνολικά | 14 | 2 | 0 | 0 | — | 14 | 2 |
| Παρτιζάν | 2016–17 | 29 | 24 | 5 | 4 | 0 | 0 | 34 | 28 |
| 2017–18 | 5 | 3 | 0 | 0 | 6 | 4 | 11 | 7 |
| Συνολικά | 34 | 27 | 5 | 4 | 6 | 4 | 45 | 35 |
| Ολυμπιακός | 2017–18 | 19 | 4 | 6 | 3 | 5 | 0 | 30 | 7 |
| Συνολικά | 19 | 4 | 6 | 3 | 5 | 0 | 30 | 7 |
| Συνολικά καριέρας | 133 | 45 | 15 | 7 | 12 | 4 | 160 | 56 |

### Διεθνή

| Εθνική | Έτος | Εμφανίσεις | Γκολ |
| --- | --- | --- | --- |
| Εθνική Σερβίας U21 | 2013 | 7 | 2 |
| 2014 | 6 | 3 |
| 2015 | 3 | 2 |
| 2016 | 10 | 8 |
| 2017 | 4 | 1 |
| Συνολικά | 30 | 16 |

Τίτλοι - Διακρίσεις
-------------------

### Σύλλογοι

Παριτζάν
* Σουπερ Λιγκ Σερβίας: 2016-2017
* Κύπελλο Σερβίας: 2016-2017

### Διεθνείς

Σερβία
* Ευρωπαϊκό πρωτάθλημα ποδοσφαίρου U19: 2013

### Ατομικοί

Βραβεύσεις
* Σουπερ Λιγκ Σερβίας Πρώτος σκόρερ: 2016
* Σουπερ Λιγκ Σερβίας Καλύτερος Παίχτης της Χρονιάς: 2016
* Σουπερ Λιγκ Σερβίας Μέλος της Καλύτερης Ενδεκάδας της Χρονιάς: 2016

Ρεκόρ
* Πρώτος σκόρερ στην ιστορία της Εθνικής Σερβίας U21: 16 γκολ

Παραπομπές
----------

1. 1 2  «UROS DJURDJEVIC SPEELGERECHTIGD VOOR VITESSE» (στα Ολλανδικά). vitesse.nl. 20 Ιανουαρίου 2014. Ανακτήθηκε στις 8 Σεπτεμβρίου 2016.
2. 1 2  «Palermo, scommessa serba: è ufficiale l'U21 Djurdjevic» (στα Ιταλικά). gazzetta.it. 18 Αυγούστου 2015. Ανακτήθηκε στις 19 Αυγούστου 2015.
3. 1 2  «Uroš Đurđević nova Partizanova akvizicija» (στα Σερβικά). partizan.rs. 22 Αυγούστου 2016. Αρχειοθετήθηκε από το πρωτότυπο στις 30 Μαΐου 2019. Ανακτήθηκε στις 8 Σεπτεμβρίου 2016.
4. 1 2 3  «Luković strike seals first Serbia triumph». uefa.com. 1 Αυγούστου 2013. Ανακτήθηκε στις 8 Σεπτεμβρίου 2016.
5. ↑  «Uroš Đurđević: Nisam loš momak» (στα Σερβικά). b92.net. 18 Σεπτεμβρίου 2013. Ανακτήθηκε στις 8 Σεπτεμβρίου 2016.
6. ↑  «Vitesse 1 Chelsea 3: Cesc Fabregas scores his first goal for Chelsea in pre-season friendly win in Arnhem». telegraph.co.uk. 30 Ιουλίου 2014. Ανακτήθηκε στις 9 Μαρτίου 2017.
7. ↑  «Ajax sees title hopes dented by Vitesse». foxnews.com. 1 Φεβρουαρίου 2015. Ανακτήθηκε στις 9 Μαρτίου 2017.
8. ↑  «Vitesse beat Ajax late with the best goal of the weekend». sbnation.com. 1 Φεβρουαρίου 2015. Ανακτήθηκε στις 9 Μαρτίου 2017.
9. ↑  «The new Dennis Bergkamp? Vitesse youngster scores Bergkamp-esque wonder goal». mirror.co.uk. 2 Φεβρουαρίου 2015. Ανακτήθηκε στις 9 Μαρτίου 2017.
10. ↑  «DJURDJEVIC VERLAAT VITESSE» (στα Ολλανδικά). vitesse.nl. 14 Αυγούστου 2015. Ανακτήθηκε στις 8 Σεπτεμβρίου 2016.
11. ↑  «Borriello e Djurdjevic, esordio e subito gol: si presentano così» (στα Ιταλικά). gazzetta.it. 13 Σεπτεμβρίου 2015. Ανακτήθηκε στις 8 Σεπτεμβρίου 2016.
12. ↑  «TEŽA POVREDA Đurđević polomio skočni zglob, predstoji mu duža pauza» (στα Σερβικά). blic.rs. 21 Σεπτεμβρίου 2015. Ανακτήθηκε στις 8 Σεπτεμβρίου 2016.
13. ↑  «Ballardini: Palermo Deserved To Win Against Frosinone». forzaitalianfootball.com. 12 Δεκεμβρίου 2015. Ανακτήθηκε στις 9 Μαρτίου 2017.
14. ↑  «Sassuolo 2-2 Palermo: Neroverdi And Rosanero Play Out Exciting Draw». forzaitalianfootball.com. 7 Φεβρουαρίου 2016. Ανακτήθηκε στις 9 Μαρτίου 2017.
15. ↑  «ČETVORKA PARTIZANA Leonardo blistao, debi Đurđevića i dva isključenja» (στα Σερβικά). blic.rs. 27 Αυγούστου 2016. Ανακτήθηκε στις 8 Σεπτεμβρίου 2016.
16. ↑  «Partizan majstorijama Đurđevića i lukavim potezom Leonarda do osmine finala Kupa» (στα Σερβικά). blic.rs. 21 Σεπτεμβρίου 2016. Ανακτήθηκε στις 16 Δεκεμβρίου 2016.
17. ↑  «"PARNI VALJAK" MELJE Majstorije Leonarda i Đurđevića za šesti trijumf Partizana u nizu /FOTO/ /VIDEO/» (στα Σερβικά). blic.rs. 2 Οκτωβρίου 2016. Ανακτήθηκε στις 9 Μαρτίου 2017.
18. ↑  «CRNO-BELI JUNAK Partizan ima strašnog špica, Đurđević pocepao mrežu Čukaričkog /VIDEO/» (στα Σερβικά). blic.rs. 11 Δεκεμβρίου 2016. Ανακτήθηκε στις 9 Μαρτίου 2017.
19. ↑  «Uroš Đurđević rekorder!» (στα Σερβικά). mondo.rs. 11 Δεκεμβρίου 2016. Αρχειοθετήθηκε από το πρωτότυπο στις 5 Οκτωβρίου 2018. Ανακτήθηκε στις 9 Μαρτίου 2017.
20. ↑  «PRAVDA ZADOVOLJENA Zvezda vodila neregularnim golom, Đurđević odneo bod!» (στα Σερβικά). blic.rs. 4 Μαρτίου 2017. Αρχειοθετήθηκε από το πρωτότυπο στις 3 Αυγούστου 2017. Ανακτήθηκε στις 9 Μαρτίου 2017.
21. 1 2  «Đurđević: Gol karijere je dolazak u Partizan!» (στα Σερβικά). mondo.rs. 21 Μαΐου 2017. Αρχειοθετήθηκε από το πρωτότυπο στις 3 Σεπτεμβρίου 2017. Ανακτήθηκε στις 27 Μαΐου 2017.
22. 1 2 3  «SLS: Đurđević igrač sezone, Nikolić najbolji trener!» (στα Σερβικά). rtvbn.com. 30 Μαΐου 2017. Ανακτήθηκε στις 15 Ιουνίου 2017.
23. ↑  «Tandem Đu-Le vodi Partizan ka trećem kolu!» (στα Σερβικά). b92.net. 11 Ιουλίου 2017. Ανακτήθηκε στις 12 Ιουλίου 2017.
24. ↑  «Partizan 'šesticom' najavio dolazak Olimpijakosa» (στα Σερβικά). b92.net. 22 Ιουλίου 2017. Ανακτήθηκε στις 3 Αυγούστου 2017.
25. ↑  «Partizan ispao, ali pokazao klasu u Pireju» (στα Σερβικά). b92.net. 2 Αυγούστου 2017. Ανακτήθηκε στις 3 Αυγούστου 2017.
26. ↑  «Στον Ολυμπιακό ο Τζούρτζεβιτς!». Olympiacos.org. 30 Αυγούστου 2017. Ανακτήθηκε στις 30 Αυγούστου 2017.
27. ↑  «Djurdjevic set to sign at Olympiakos».. Ανακτήθηκε στις 2017-08-29.
28. ↑  «Ανακοίνωσε Τζούρτζεβιτς ο Ολυμπιακός!». Gazzetta.gr. 30 Αυγούστου 2017. Ανακτήθηκε στις 30 Αυγούστου 2017.
29. ↑  «Ολυμπιακός: Ανακοίνωσε τον Τζούρτζεβιτς». SDNA.gr. 30 Αυγούστου 2017. Ανακτήθηκε στις 30 Αυγούστου 2017.
30. ↑  Γιώργος Περπερίδης (9 Σεπτεμβρίου 2017). «Πρώτη απώλεια για τον Ολυμπιακό, 1-1 με την Ξάνθη στα Πηγάδια». Sport24.gr. Ανακτήθηκε στις 10 Σεπτεμβρίου 2017.
31. ↑  «Η Σπόρτινγκ "σκότωσε" τις ελπίδες του Ολυμπιακού σε 45 λεπτά!».. Ανακτήθηκε στις 2017-09-13.
32. ↑  Δημήτρης Τομαράς (16 Σεπτεμβρίου 2017). «Ολυμπιακός - Αστέρας Τρίπολης 1-1». Gazzetta.gr. Ανακτήθηκε στις 16 Σεπτεμβρίου 2017.
33. ↑  10 Ιαν. 2018 (10 Ιαν. 2018). «Με τη λάμψη του Μιραλάς και σκόρερ τον Τζούρτζεβιτς, 2-0 ο Ολυμπιακός τον Πλατανιά». Sport24.gr. Ανακτήθηκε στις 10 Ιαν. 2018.
34. ↑  «Serbia's strength in depth delights Djurdjević». uefa.com. 28 Ιουλίου 2013. Ανακτήθηκε στις 8 Σεπτεμβρίου 2016.
35. ↑  «Serbia see off Portugal in shoot-out». uefa.com. 29 Ιουλίου 2013. Ανακτήθηκε στις 30 Ιουλίου 2013.
36. ↑  «Pet golova u Gornjem Milanovcu, "orlići" preslišali Makedoniju» (στα Σερβικά). blic.rs. 14 Αυγούστου 2013. Ανακτήθηκε στις 8 Σεπτεμβρίου 2016.
37. ↑  «Lalatović objavio spisak za EP u Poljskoj» (στα Σερβικά). b92.net. 22 Μαΐου 2017. Ανακτήθηκε στις 27 Μαΐου 2017.
38. ↑  «Remi Srbije i Makedonije u Bidgošču» (στα Σερβικά). rts.rs. 20 Ιουνίου 2017. Ανακτήθηκε στις 24 Ιουνίου 2017.
39. ↑  «Poraz "orlića" za kraj Evropskog prvenstva» (στα Σερβικά). rts.rs. 23 Ιουνίου 2017. Ανακτήθηκε στις 24 Ιουνίου 2017.
40. ↑  «I Uroš Đurđević među "orlovima"!» (στα Σερβικά). mondo.rs. 9 Μαρτίου 2017. Αρχειοθετήθηκε από το πρωτότυπο στις 20 Αυγούστου 2018. Ανακτήθηκε στις 9 Μαρτίου 2017.
41. ↑  «FUDBALSKI ŠMEK Selebriti Dorćol, srpskoligaš koji je okupio zanimljiva imena u stručnom štabu i timu» (στα Σερβικά). blic.rs. 4 Ιουνίου 2017. Ανακτήθηκε στις 30 Ιουλίου 2017.
42. 1 2 3  (Αγγλικά) Προφίλ Ούρος Τζούρτζεβιτς στο Soccerway

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ούρος Τζούρτζεβιτς** |

* Ούρος Τζούρτζεβιτς – Επιδόσεις στις διοργανώσεις της UEFA
* Ούρος Τζούρτζεβιτς στο Transfermarkt.com
* Ούρος Τζούρτζεβιτς στο Soccerway.com

  

  

  


|  |  |  |  |  |
| --- | --- | --- | --- | --- |
| 

| π • σ • ε
Ολυμπιακός Σ.Φ.Π. – τρέχουσα σύνθεση 2023-24 |
| --- |
|  |
|  | 
* 1 Πασχαλάκης
* 3 Ορτέγκα
* 4 Καμαρά
* 7 Φορτούνης (c)
* 8 Ιμπόρα
* 9 Ελ-Κααμπί
* 10 Ζ.Μαρτίνς
* 11 Ελ-Αραμπί
* 12 Α. Μπα
* 14 Ανδρούτσος
* 15 Αλεξανδρόπουλος
* 16 Φρέιρε
* 17 Βρουσάι
* 18 Κίνι
* 19 Μασούρας
* 20 Καρβάλιο
* 21 Μπιέλ
* 22 Γιόβετιτς
* 23 Ροντινέι
* 25 Πορόσο
* 27 Ρίτσαρντς
* 29 Ναβάρο
* 32 Έσε
* 41 Μπιανκονέ
* 45 Ρέτσος
* 56 Ποντένσε
* 74 Ντόι
* 77 Μπρνιτς
* 88 Τζολάκης
* 98 Σολμπάκεν
* 99 Παπαδούδης

* Προπονητής: Κάρλος Καρβαλιάλ
 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
 |

 |